b'\n_START_ARTICLE_\nGloguvas\n_START_SECTION_\nIstorija\n_START_PARAGRAPH_\nGloguvas yra vienas seniausi\xc5\xb3 Lenkijos miest\xc5\xb3, savo istorij\xc4\x85 pradedantis nuo X a. vakar\xc5\xb3 slav\xc5\xb3 pastatytos \xc4\xaftvirtintos gyvenviet\xc4\x97s. _NEWLINE_Kronikose minimi 1010 m., kai Lu\xc5\xbeicos regione vyko teritoriniai konfliktai tarp imperatoriaus Henriko II ir Lenkijos karaliaus Boleslovo I Narsiojo paj\xc4\x97g\xc5\xb3. Ne\xc5\xbei\xc5\xabrint 1017 metais j\xc5\xb3 sudarytos abipus\xc4\x97s taikos sutarties (Pok\xc3\xb3j w Budziszynie), v\xc4\x97liau konfliktai t\xc4\x99s\xc4\x97si, tarp j\xc5\xb3 ir tarp giminyst\xc4\x97s ry\xc5\xa1iais susijusi\xc5\xb3 valdov\xc5\xb3. Miestas buvo valdomas \xc4\xafvairi\xc5\xb3 monarchij\xc5\xb3. _NEWLINE_1109 m. rugpj\xc5\xab\xc4\x8dio 24 d. vyko vienas geriausiai \xc5\xbeinom\xc5\xb3 Lenkijos istorijoje Gloguvo m\xc5\xab\xc5\xa1is tarp Lenkijos karalyst\xc4\x97s (vad. Boleslovas III Kreivaburnis) ir \xc5\xa0ventosios Romos imperijos (Henrikas V). _NEWLINE_Per II Pasaulin\xc4\xaf kar\xc4\x85 Glogau buvo vermachto kariuomen\xc4\x97s paverstas \xc4\xaf gynybin\xc4\x99 tvirtov\xc4\x99, kuri\xc4\x85 \xc5\xa1turmuojant buvo sugriauta 95% statini\xc5\xb3. Kai kurie iki \xc5\xa1iol lik\xc4\x99 neatstatyti. _NEWLINE_Pagal Jaltos konferencijos nutarimus, kaip ir kiti \xc5\xbdemutin\xc4\x97s Silezijos miestai, Glogau atiteko Lenkijai, buvo sulenkintas jo pavadinimas, o vietiniai vokie\xc4\x8diai buvo i\xc5\xa1keldinti. _NEWLINE_Tik 1967 m. miestas v\xc4\x97l prad\xc4\x97jo augti, \xc4\x8dia \xc4\xafk\xc5\xabrus vario lydymo gamykl\xc4\x85.'